Temeljem članka 43. Statuta Općine Vidovec („Službeni vjesnik Varaždinske županije“ broj: 04/18,) te članka 14. Poslovnika o radu Općinskog vijeća Općine Vidovec („Službeni vjesnik Varaždinske županije“ broj: 73/18), Mandatna komisija Općinskog vijeća Općine Vidovec p o d n o s i

**IZVJEŠĆE**

**O STAVLJANJU MANDATA ČLANICE OPĆINSKOG VIJEĆA OPĆINE VIDOVEC U MIROVANJE I**

**POČETKU OBNAŠANJA DUŽNOSTI NOVE ČLANICE OPĆINSKOG VIJEĆA OPĆINE VIDOVEC**

I.

Mandatna komisija u sastavu ; Ivan Benček, predsjednik i Ivana Zavrtnik, članica izvješćuje da je Melita Vrkić Hajsok, izabrana sa kandidacijske liste Hrvatske demokratske zajednice- HDZ i Hrvatske stranke umirovljenika –HSU, sukladno odredbama članka 79. stavak 6. Zakona o lokalnim izborima („Narodne novine“ br. 144/1, 121/16 i 98/19) i članka 39. stavak 3. Statuta Općine Vidovec („Službeni vjesnik Varaždinske županije“ br. 04/18), dana 25.11.2019. godine podnijela pisani zahtjev predsjedniku Općinskog vijeća Općine Vidovec za mirovanje mandata članice Općinskog vijeća Općine Vidovec, iz osobnih razloga.

II.

Mandatna komisija obavještava da, temeljem članka 79. stavak 7. Zakona o lokalnim izborima („Narodne novine“ br. 144/12, 121/16 i 98/19) mirovanje mandata na temelju pisanog zahtjeva počinje teći od dana dostave pismenog zahtjeva sukladno pravilima o dostavi propisanim Zakonom o općem upravnom postupku, a ne može trajati kraće od šest mjeseci. Iz navedenih odredbi proizlazi da mirovanje mandata iz osobnih razloga Meliti Vrkić Hajsok počinje teći od 25.11.2019. godine.

III.

Temeljem članka 81. stavak 3. Zakona o lokalnim izborima („Narodne novine“ br. 144/12, 121/16 i 98/19), člana predstavničkog tijela izabranog na kandidacijskoj listi dviju ili više političkih stranaka zamjenjuje neizabrani kandidat s iste liste s koje je izabran i član kojem je mandat prestao ili mu miruje, a određuju ga političke stranke sukladno sporazumu, odnosno ako sporazum nije zaključen, određuju ga dogovorno, a ako ne postignu dogovor, zamjenjuje ga prvi sljedeći neizabrani kandidat s liste. O sklopljenom sporazumu kao i postignutom dogovoru političke stranke dužne su obavijestiti nadležno upravno tijelo jedinice.

Slijedom navedenog, Općinska organizacija Hrvatske demokratske zajednice Općine Vidovec-HDZ i Općinska organizacija Hrvatske stranke umirovljenika Općine Vidovec–HSU sklopili su Sporazum da članicu Vijeća MELITU VRKIĆ HAJSOK zamjenjuje LJUBICA HOSNI, sa zajedničke liste kojom su nastupili na lokalnim izborima 2017. godine i o tome dana 27.11.2019. godine obavijestili Jedinstveni upravni odjel Općine Vidovec.

Mandatna komisija utvrđuje da je određivanje nove članice Općinskog vijeća Općine Vidovec i aktiviranje mandata provedeno sukladno Zakonu, te predlaže da se novoj članici Vijeća Ljubici Hosni s danom 28.11.2019. godine verificira mandat.

Verifikacijom mandata i nakon položene svečane prisege, članica Vijeća Ljubica Hosni počinje ostvarivati sva prava i dužnosti utvrđene Zakonom, Statutom Općine Vidovec i Poslovnikom o radu Općinskog vijeća Općine Vidovec.

IV.

Izvješće Mandatne komisije objaviti će se u „Službenom vjesniku Varaždinske županije“.

KLASA: 021-05/19-01/17

URBROJ: 2186/10-19-03

Vidovec, 27.11.2019.

Mandatna komisija

 Predsjednik

 Ivan Benček